《拜许鲁齐像》
宋代·李思衍

玉笋头边懒押班，汗青笔削更重刊。
直言何管雷霆怒，清节不知冰雪寒。
性理晦庵真学术，须眉商岭古衣冠。
欲求绘画耆英手，写过江南子弟看。

作者简介：李思衍（？～一二九○），字昌翁，一字克昌，号两山，馀干（今属江西）人。宋时事迹不详。元世祖至元十二年（一二七五），伯颜率元兵渡江，以思衍权乐平，寻授袁州治中，入为国子司业。二十五年以礼部侍郎奉使安南，还授浙东宣慰使。二十七年召入觐，拟拜南台御史，以疾卒。有《两山集》、《天南行稿》，皆已佚。事见《元诗选》二集《两山稿》、清同治《馀干县志》卷一一。今录诗二十五首。